**NÁRODNÁ RADA SLOVENSKEJ REPUBLIKY**

**VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Číslo: 1435/2015

**1645a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) (tlač 1645)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

I.

Národná rada Slovenskej republiky uznesením č. 1902 z  18. septembra 2015 pridelila

vládny návrh zákona o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) (tlač 1645)na  prerokovanie týmto výborom:

* Ústavnoprávnemu výboru Národnej rady Slovenskej republiky,
* Výboru Národnej rady Slovenskej republiky pre financie a rozpočet,
* Výboru Národnej rady Slovenskej republiky pre hospodárske záležitosti,
* Výboru Národnej rady Slovenskej republiky pre pôdohospodárstvo a životné prostredie,
* Výboru Národnej rady Slovenskej republiky pre verejnú správu a regionálny rozvoj.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**

* **Výbor** Národnej rady Slovenskej republiky **pre financie a rozpočet** (uzn. č. 501 zo dňa 3. novembra 2015)
* **Ústavnoprávny výbor** Národnej rady Slovenskej **republiky** (uzn. č. 714 zo dňa 4. novembra 2015)
* **Výbor** Národnej rady Slovenskej republiky **pre hospodárske záležitosti** (uzn. č. 507 zo dňa 5. novembra 2015)
* **Výbor** Národnej rady Slovenskej republiky **pre pôdohospodárstvo a životné prostredie** (uzn. č. 391 zo dňa 5. novembra 2015)
* **Výbor** Národnej rady Slovenskej republiky **pre verejnú správu a regionálny rozvoj** (uzn. č. 271 zo dňa 3. novembra 2015)

IV.

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. **K čl. I § 2 ods. 2 písm. i)**

V čl. I § 2 ods. 2 písm. i) sa slová „osobitných predpisov“ nahrádzajú slovami „právne záväzných aktov“.

Ide o legislatívno-technickú opravu pojmu v súlade so zaužívanou legislatívnou praxou vychádzajúcou zo znenia čl. 7 ods. 2 Ústavy SR.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I § 3**

V čl. I § 3 poznámke pod čiarou k odkazu 4 sa za slová „(Ú. v. EÚ L 347, 20. 12. 2013)“ vkladajú slová „v platnom znení“.

Ide o legislatívno-technickú úpravu súvisiacu so zaužívaným spôsobom uvádzania právne záväzných aktov Európskej únie v poznámke pod čiarou, ktoré sa v prípade jednej alebo viacerých novelizácií uvádzajú s dodatkom „v platnom znení“.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I § 3 ods. 2 písm. s)**

V čl. I § 3 ods. 2 písm. s) sa slovo „ rozhodla“ nahrádza slovom „ustanovila“.

Ide o legislatívno-technickú opravu pojmu v súlade čl. 109 ZFEÚ, podľa ktorého Rada vydáva právne záväzné akty potrebné v tejto oblasti a teda nikdy nepôjde o individuálne rozhodovanie Rady, ale o ustanovenie potrebnej právnej úpravy v právne záväznom akte.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I § 3 ods. 3**

V čl. I § 3 ods. 3 sa slová „osobitného predpisu“ nahrádzajú slovami „medzinárodnej zmluvy, ktorou je Slovenská republika viazaná“.

Ide o legislatívno-technickú úpravu súvisiacu so skutočnosťou, že návrh zákona odkazuje na ZFEÚ, ktorá je medzinárodnou zmluvou. V súlade s Viedenským dohovorom o zmluvnom práve sa podľa zaužívanej legislatívnej praxe pri odkazovaní na medzinárodné zmluvy používa ustálené spojenie „medzinárodná zmluva, ktorou je Slovenská republika viazaná“ spolu s odkazom na poznámku pod čiarou, kde je táto medzinárodná zmluva identifikovaná názvom a informáciou o publikácii v zbierke zákonov alebo úradnom vestníku.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I § 7 ods. 4**

V čl. I § 7 ods. 4 sa za slová „zasiela koordinátor pomoci“ vkladá slovo „poskytovateľovi“.

Ide o legislatívno-technickú úpravu, s cieľom presného a jasného určenia adresáta stanoviska koordinátora pomoci.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I v § 7 ods. 9**

V čl. I v § 7 ods. 9 sa slová „štátnej pomoci“ nahrádzajú slovom „pomoci“.

Zmena má zabezpečiť, aby osobitný predpis mohol byť nielen schémou štátnej pomoci, ale aj schémou minimálnej pomoci.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I § 7**

V čl. I § 7 v poznámkach pod čiarou k odkazom 8, 9 a 11 sa vypúšťa slovo „Komisie“.

V čl. I § 7 v poznámke pod čiarou k odkazu 10 sa vypúšťajú slová „Európskeho parlamentu a Rady“ a na konci sa pripája druhá veta, ktorá znie: „Čl. 2 písm. p) nariadenia Európskeho parlamentu a Rady (EÚ, Euratom) č. 966/2012 z 25. októbra 2012, o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012) v platnom znení.“.

Ide o legislatívno-technickú úpravu súvisiacu so zaužívaným spôsobom uvádzania skrátenej citácie právne záväzných aktov Európskej únie v poznámkach pod čiarou a doplnenie príslušného ustanovenia definujúceho pojem „finančný nástroj“.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I § 8 ods. 1**

V čl. I § 8 ods. 1 sa slová „po jej schválení“ nahrádzajú slovami „ak je schválená“.

Ide o gramatickú opravu vzhľadom na štruktúru vety.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I § 8 ods. 2**

V čl. I § 8 ods. 2 sa za slová „pre skupinové výnimky alebo“ vkladajú slová „podľa osobitných predpisov“ a za slová „zasiela koordinátor pomoci“ vkladá slovo „poskytovateľovi štátnej pomoci“.

Ide o legislatívno-technickú úpravu s cieľom presného a jasného určenia adresáta stanoviska koordinátora štátnej pomoci.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I § 8 ods. 3**

V čl. I § 8 ods. 3 sa za prvú vetu vkladá nová druhá veta, ktorá znie: „Stanovisko k takýmto návrhom zasiela koordinátor pomoci poskytovateľovi minimálnej pomoci do 30 dní po doručení návrhu.“.

Ide o legislatívno-technickú úpravu s cieľom doplnenia absentujúceho ustanovenia rovnako, ako je v § 7 ods. 4 a § 8 ods.2.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I § 9**

V čl. I § 9 v poznámke pod čiarou k odkazu 12 prvej a druhej vete sa vypúšťa slovo „Komisie“ a v čl. I § 9 v poznámke pod čiarou k odkazu 14 sa slová „(Ú. v. EÚ L 140, 30. 4. 2004)“ nahrádzajú slovami „(Mimoriadne vydanie Ú. v. EÚ, kap. 8/zv. 4; Ú. v. EÚ L 140, 30. 4. 2004)“.

Ide o legislatívno-technickú úpravu súvisiacu so zaužívaným spôsobom uvádzania skrátenej citácie a publikačného zdroja právne záväzných aktov Európskej únie v poznámkach pod čiarou.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I § 10, § 12, § 13**

V čl. I § 10 v poznámke pod čiarou k odkazu 15, § 12 v poznámke pod čiarou k odkazu 17, § 13 v poznámke pod čiarou k odkazu 18, 19 a 21 sa vypúšťa slovo „Komisie“.

Ide o legislatívno-technickú úpravu súvisiacu so zaužívaným spôsobom uvádzania skrátenej citácie právne záväzných aktov Európskej únie v poznámkach pod čiarou.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I § 15**

V čl. I v § 15 navrhujem doplniť odsek 8 tohto znenia:

„(8) Na konanie o uložení pokuty sa vzťahuje všeobecný predpis o správnom konaní.“.

Ukladanie pokút je rozhodovaním o právach a povinnostiach subjektov, ktorým zákon ukladá sankcionovanú povinnosť, preto sa na takéto rozhodovanie uplatňuje zákon č. 71/1967 Zb. o správnom konaní v platnom znení.

Vládny návrh zákona odporúčam doplniť z dôvodu jednoznačnosti, pretože nový koordinátor pomoci – Protimonopolný úrad SR, rozhoduje tiež v konaniach podľa zákona o ochrane hospodárskej súťaže, ktorého špeciálna úprava je v zákone o ochrane hospodárskej súťaže a na tieto prípady by bola zbytočne komplikovaná.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. I § 16**

V čl. I § 16 poznámka pod čiarou k odkazu 24 znie:

„24) Čl. 27 nariadenia Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie(Ú. v. EÚ L 248, 24. 9. 2015).“.

Ide o legislatívno-technickú úpravu súvisiacu s nahradením nariadenia (ES) č. 659/1999 nariadením (EÚ) 2015/1589, ktoré zrušilo k 14. októbru 2015 nariadenie (ES) č. 659/1999.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

1. **K čl. I § 18 ods. 1**

V čl. I v § 18 ods. 1 navrhujem takúto úpravu znenia odseku 1 :

„(1) Poskytovateľ minimálnej pomoci je povinný oznámiť poskytnutie minimálnej pomoci za posledný štvrťrok roku 2015 najneskôr do 31. januára 2016 spôsobom podľa § 13.“.

Návrh má zabezpečiť, aby sa poskytnutie minimálnej pomoci za posledný štvrťrok roka 2015 oznamovalo už elektronicky a nie v listinnej podobe ako doteraz, čím sa zníži administratívna náročnosť tohto procesu.

**Výbor NR SR pre financie a rozpočet**

**Gestorský výbor odporúča schváliť.**

1. **K čl. III 2. bod**

V  čl. III 2. bode úvodná veta znie: „Za § 40x sa vkladá § 40y, ktorý znie“. Súčasne sa § 40x označuje ako § 40y.

Ide o legislatívno-technickú úpravu. Ustanovenie § 40x bolo do zákona č. 575/2001 Z. z. o organizácii činnosti vlády a organizácii ústrednej štátnej správy už vložené zákonom č.172/2015 Z. z.

**Výbor NR SR pre financie a rozpočet**

**Výbor** **NR SR** **pre hospodárske záležitosti**

**Výbor** **NR SR** **pre pôdohospodárstvo a životné prostredie**

**Výbor NR SR pre verejnú správu a regionálny rozvoj**

**Ústavnoprávny výbor NR SR**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 16** hlasovať spoločne s návrhom gestorského výboru **schváliť**.

V.

Gestorský výbor na základe stanovísk výborov k vládnemu návrhu zákona o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) (tlač 1645) odporúča Národnej rade Slovenskej republiky predmetný vládny návrh zákona **schváliť** **v znení pozmeňujúcich a doplňujúcich návrhov** uvedených v tejto spoločnej správe.

Spoločná správa výborov Národnej rady Slovenskej republiky o prerokovaní vládneho návrhu zákona o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) (tlač 1645a) bola schválená uznesením gestorského výboruč. 517 zo 6. novembra 2015.

Týmto uznesením výbor zároveň poveril spoločnú spravodajkyňu poslankyňu **Evu Hufkovú,** aby na schôdzi Národnej rady Slovenskej republiky pri rokovaní o predmetnom vládnom návrhu zákona predkladala návrhy v zmysle príslušných ustanovení zákona o rokovacom poriadku Národnej rady Slovenskej republiky.

Bratislava 6. novembra 2015

**Daniel D u c h o ň, v.r.**

**predseda**

**Výboru NR SR pre financie a rozpočet**